C 230/228
MT
Il-Ġurnal Uffiċjali tal-Unjoni Ewropea
30.6.2023
L-IĠP Pays d’Hérault hija disponibbli fit-tliet kuluri, prinċipalment inbejjed ħomor (50 % tal-produzzjoni), iżda wkoll inbejjed rożè li bħalissa qegħdin jiġu żviluppati ħafna u nbejjed bojod.
L-Indikazzjoni Ġeografika Protetta Pays d’Hérault hija espressa permezz tat-taħlita ta’ varjetajiet tad-dwieli tradizzjonali fir-reġjun bħal Grenache, Carignan, Cinsault u Mourvèdre.
It-tħawwil ta’ varjetajiet tad-dwieli minn vinji Franċiżi oħra bħal Merlot, Cabernet-Sauvignon, Syrah u Chardonnay ippermetta li tiġi diversifikata l-firxa, b’mod partikolari l-inbejjed varjetali, filwaqt li tinżamm il-kwalità assoċjata mar-reputazzjoni tal-inbejjed Pays d’Hérault.
Taħt l-influwenza tal-klima Mediterranja sħuna u xotta, l-għeneb jimmatura kompletament b’mod regolari fiż-żoni kollha u għall-varjetajiet kollha.
Dawn il-kundizzjonijiet ta’ maturazzjoni, marbuta mar-rendimenti tal-produzzjoni adattati għall-pjanuri u l-plateaux kalkarji fejn id-dwieli jitwaħlu l-aktar, jiġġustifikaw ir-rendiment massimu msemmi fl-Ispeċifikazzjoni tal-Prodott, b’mod partikolari għal varjetajiet tad-dwieli produttivi bħal Grenache jew Carignan.
Dawn il-kundizzjonijiet kollha jippermettu wkoll ħsad relattivament bikri.
L-inbejjed prodotti huma għalhekk ikkaratterizzati minn aromi ta’ frott, dejjem preżenti, għalkemm l-intensità u n-natura tagħhom ivarjaw skont il-varjetajiet tad-dwieli u t-teknoloġiji użati.
Għall-inbejjed ħomor, l-estrazzjonijiet isiru biex jiġu prodotti strutturi rotob b’tannini misjura u lixxi.
Għall-inbejjed bojod u rożè, dawn jippermettu li jinżammu bilanċi eċċellenti u jippreservaw il-freskezza tal-inbejjed u t-togħma talfrott tagħhom.
Dawn l-inbejjed huma maħsuba l-aktar biex jiġu kkonsmati mhux maturi.
L-IĠP Pays d’Hérault tipproduċi madwar 900 000 ettolitru fis-sena fid-département ta’ Hérault u għalhekk hija mifruxa fit-territorju nazzjonali kollu.
8.3.
Rabta kawżali bejn iż-żona ġeografika u l-kwalità jew il-kwalità, ir-reputazzjoni jew karatteristiċi oħra speċifiċi tal-prodott Il-kombinazzjoni ta’ sitwazzjonijiet tal-ħamrija u tal-klima, f’kuntest partikolarment favorevoli għall-kultivazzjoni taddwieli, kienet u tibqa’ l-bażi għall-iżvilupp u l-ekonomija tas-settur tal-inbid reġjonali.
Id-dwieli u l-inbid huma għalhekk il-qalba tal-attività ta’ tliet kwarti tal-irħula rurali tad-département ta’ Hérault.
Fil-qalba ta’ vinja storika u estensiva, dan l-istabbiliment sod ta’ għarfien prattiku marbut mal-arti tal-kultivazzjoni tad-dwieli u l-produzzjoni talinbid ippermetta l-iżvilupp ta’ network importanti ta’ ċentri ta’ riċerka xjentifika u teknika ddedikati għal dan is-settur, b’mod partikolari f’parks teknoloġiċi ta’ reputazzjoni internazzjonali bħal Béziers u Montpellier (disa’ Unitajiet Konġunti ta’ Riċerka universitarji, l-Institut des Hautes Etudes de la Vigne et du Vin).
Min-naħa l-oħra, ir-riżultati tarriċerka u n-nisġa tal-kumpaniji innovattivi taw spinta lill-inbejjed tal-IĠP Pays d’Hérault.
Għal aktar minn erbgħin sena, l-għarfien tal-produtturi tal-inbid, it-tħawwil ta’ varjetajiet tad-dwieli minn vinji oħra flimkien mal-varjetajiet tradizzjonali tad-dwieli, l-iżvilupp ta’ operaturi ekonomiċi u kummerċjali kif ukoll strutturi ta’ riċerka u estensjoni ppermettew li l-kwalità tal-inbejjed tiġi adattata għall-evoluzzjoni tas-suq.
L-inbejjed għalhekk għandhom profili sensorji u aromatiċi li jinftiehmu faċilment mill-konsumaturi u li huma mfittxija, b’mod partikolari mill-konsumaturi turisti.
Flimkien, dawn il-fatturi għenu biex tinżamm, għal sekli sħaħ, ir-reputazzjoni tal-inbid ta’ Hérault u l-inbejjed ikkummerċjalizzati taħt din id-denominazzjoni.
Din ir-reputazzjoni hija riflessa wkoll f’avvenimenti kummerċjali internazzjonali organizzati reġjonalment (SITEVI, VINISUD), diversi festivals u avvenimenti organizzati fl-agglomerazzjonijiet urbani bil-pass taċ-ċiklu tad-dwieli u talinbid.
Dawn l-avvenimenti joħolqu mumenti importanti ta’ konvivenza u rabta soċjali, filwaqt li fl-istess ħin jippromwovu t-turiżmu f’dan ir-reġjun tal-Mediterran.
Fil-kuntest tar-ristrutturar tal-vinji, il-produttur tal-inbid, permezz tal-miżuri ta’ żvilupp tiegħu, seta’ jippromwovi l-arkitettura tal-pajsaġġ tal-vitikultura tar-reġjun u l-iżvilupp tal-enoturiżmu, li kkontribwixxa għall-iżvilupp tar-reputazzjoni tal-Indikazzjoni Ġeografika Protetta Pays d’Hérault.
9.
Rekwiżiti oħra applikabbli (ippakkjar, tikkettar, rekwiżiti addizzjonali) Dettalji addizzjonali tat-tikkettar Qafas ġuridiku: Leġiżlazzjoni nazzjonali Tip ta’ rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: L-Indikazzjoni Ġeografika Protetta Pays d’Hérault tista’ tiġi ssupplimentata bl-isem ta’ varjeta waħda jew aktar.